****

**PureSkin Pro sistem za uklanjanje dlačica – IPL 5800 –**

**-Uputstvo za upotrebu-  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Sadržaj

**1. Znaci i simboli** ....................................................................................................................2

**2**. **Uvod** ....................................................................................................................................3

**3**. **Upozorenja i bezbjedonosne napomene** ........................................................................ 4

**4**. **Opis uređaja** .......................................................................................................................7

**5. Priprema za primjenu**.........................................................................................................8

5.1 Izvođenje testa osjetljivosti kože.........................................................................................8

**6. Početak primjene**................................................................................................................9

6.1 Metode primjene ..........................................................................................................10

6.2 Posebne upute za tretmane lica ..................................................................................11

6.3 Ciklus primjene ............................................................................................................12

6.4 Nakon tretmana pomoću uređaja ................................................................................12

**7. Održavanje i čišćenje** ......................................................................................................12

7.1 Čišćenje uređaja ..........................................................................................................12

**8. Šta ako postoje problemi?** ..............................................................................................12

**9. Često postavljana pitanja** ................................................................................................13

**10. Odlaganje** ........................................................................................................................15

**11. Tehnički podaci** ..............................................................................................................15

**12. Mrežni dio**....................................................................................................................... 16

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Dragi kupci,**

Hvala vam što ste izabrali jedan od naših proizvoda. Naše ime označava visokokvalitetne, temeljito testirane proizvode za primjene u oblastima toplote, nježne terapije, krvnog pritiska/dijagnoze težine, tjelesne temperature, masaže, ljepote i zraka. Molimo pažljivo pročitajte ova uputstva za upotrebu i zadržite ih za kasniju upotrebu, obavezno ih učinite dostupnim drugim korisnicima, te pratite informacije koje sadrže.

Srdačan pozdrav,

Vaš Beurer tim

**UPOZORENJE**

•Uređaj i adapter su namijenjeni samo za kućnu/privatnu upotrebu, a ne za komercijalnu upotrebu.

•Ovaj uređaj je pogodan samo za odrasle osobe iznad 18 godina.

• Djeca se ne smiju igrati sa uređajem.

• Provjerite da li su uređaj i mrežni kabal u savršenom radnom stanju prije svake upotrebe. • U slučaju oštećenja, uređaj se ne smije koristiti.

• Uređaj i adapter ne smiju postati vlažni.

• Nemojte koristiti uređaj u vlažnom okruženju, na primjer u blizini kade,umivaonika, tuševa ili drugih posuda sa vodom ili drugim tečnostima - rizik od električnog udara!

• Nikad ne gledajte u svjetlo.

• Nemojte stavljati predmete u uređaj.

• Provjerite da otvori za ventilaciju uređaja nisu pokriveni.

• Da biste izbjegli električni udar, nemojte dodirivati bilo koje unutrašnje komponente ako je uređaj oštećen.

• Ako je mrežni kabal ovog uređaja oštećen, mora se odložiti. Ukoliko se ne može ukloniti, uređaj mora biti odložen. Nikada ne dozvolite da uređaj radi bez nadzora. Djecu treba nadzirati kako bi se osiguralo da oni ne koriste uređaj kao igračku.

1. **Znaci i simboli**

Slijedeći simboli se mogu naći u ovim uputstvima za upotrebu i na uređaju:

|  |  |
| --- | --- |
| **UPOZORENJE** | Obavještenje o upozorenju koje ukazuje na rizik od povrede ili oštećenja zdravlja. |
| **VAŽNO** | Bezbjedonosna napomena koja ukazuje na moguća oštećenja uređaja/dodataka. |
| **Napomena** | Napomena o važnim informacijama. |
| **OPASNOST** | Ovaj uređaj se ne smije koristiti blizu vode ili u vodi (npr. u umivaoniku, u tuš kabini, ili kadi) - rizik od električnog udara! |
|  | Pročitajte upustva za upotrebu. |
|  | Uređaj je dvostruko zaštićen i odgovara klasi zaštite 2 |
|  | Oprez: optička radijacija. |
|  | Koristite samo u zatvorenom prostoru. |
|  | Zaštitite od vlage. |
|  | Držite udaljeno od očiju. |
|  | Nemojte koristiti na preplanuloj koži ili poslije izlaganja suncu. |
|  | Odložite uređaj u skladu sa ECC direktivom- WEEE ( Otpadna električna i elektronska oprema) |
|  | Ovaj proizvod odgovara zahtjevima važećih evropskih i nacionalnih direktiva. |

1. **Uvod**

**Predviđena upotreba**

IPL PureSkinPro uređaj namijenjen je uklanjanju neželjenih dlačica na tijelu, kod žena i muškaraca. Uređaj se može koristiti samo na **nogama, području pazuha, bikini zoni, prsima, stomaku, leđima i licu ispod jagodičnih kostiju (pogodno za upotrebu samo na ženskom licu)**. Uređaj se može koristiti samo u svrhu za koju je dizajniran i na način naveden u uputstvu za upotrebu. Svaka nepravilna upotreba može biti opasna. Proizvođač nije odgovoran za štetu nastalu usljed nepravilne ili nepažljive upotrebe.


**IPL tehnologija - kako funkcioniše**

PL PureSkinPro je uređaj za ličnu upotrebu, zasnovan na svjetlosti za trajno uklanjanje dlačica. Proces uklanjanja dlačica, na bazi svjetlosti, je dobro poznata i dokazana metoda. Tokom 15 godina kliničkih primjena širom svijeta, pokazala se kao sigurna i efikasna metoda za postizanje trajnog smanjenja dlačica.

Kako svjetlo uklanja dlačice?

Odstranjivanje dlačica na bazi svjetlosti zasniva se na principu selektivne fototermolize, koja koristi optičku energiju da deaktivira rast dlačica. Da bi se postigao takav toplotni efekat, korijen vlasi mora selektivno apsorbirati svjetlosnu energiju i pretvoriti je u toplotu. Ova selektivnost je postignuta kada optička energija, koja je oslobođena u tkivo, je uglavnom apsorbirana u pigment melanina vlasi. Visokoenergetska svjetlost se pretvara u toplotnu energiju (toplota), koja u konačnici deaktivira rast dlačica.

Kakav uticaj ima ciklus rasta dlačica na uklanjanje dlačica na bazi svjetlosti?

****Svaka dlačica na našem tijelu prolazi kroz tri faze ciklusa rasta dlake: anagena, katagena i telogena. Samo dlačice koje su u anagenoj fazi ili fazi rasta, će reagirati na tretman sa IPL.

Iako se trajanje potpunog ciklusa rasta dlačica razlikuje od osobe do osobe i zavisi od područja tijela na kojem dlačice rastu, ciklus obično traje od 18 do 24 mjeseca.

Molimo, imajte na umu da je potreban najmanje jedan kompletan ciklus rasta dlačica da bi se postiglo dugotrajno uklanjanje dlačica pomoću beurer IPL PureSkin Pro.

1. **Upozorenja i sigurnosne napomene**

**UPOZORENJE**

Prije upotrebe uređaja pažljivo pročitajte sigurnosne napomene i tačno ih pratite kad god koristite uređaj. Nepridržavanje slijedećih uputstava može dovesti do povrede ili materijalne štete. Čuvajte ova uputstva za upotrebu, i učinite ih dostupnim drugim korisnicima.

• Ovaj uređaj mogu da koriste osobe sa ograničenim fizičkim, senzornim ili mentalnim sposobnostima, ako se nadgledaju od strane odgovorne osobe ili ako dobiju detaljna uputstva o tome kako da koriste uređaj.

• Nemojte koristiti uređaj kada ste trudni ili dojite.

• Nemojte dopustiti da se djeca igraju sa uređajem.

• Ako otkrijete ekstremno crvenilo, plikove ili opekotine na koži, odmah prestanite sa korištenjem uređaja

• Nikad ne gledajte direktno u svjetlo emitovano iz IPL lampice.

• Nikada ne pokušavajte da oslobodite svjetlosni impuls u vazduh!

• Na osnovu "Tabela boja dlačica i kože" na zadnjoj strani ovih uputstava za upotrebu, odredite koji intenziteti svjetlosti najbolje odgovaraju boji Vaše kože i dlačicama na tijelu, i da li je ova metoda pogodna za Vas uopšte (ukoliko nije, ovo je označeno sa 'x' u tabeli).

• Nemojte koristiti uređaj na prirodno tamnoj koži.

• Ne pokušavajte da otvorite ili popravite uređaj. Kada se uređaj otvori, možete doći u kontakt sa opasnim električnim komponentama ili sa svjetlosnim impulsom energije, što može dovesti do ozbiljnih povreda i / ili trajnog oštećenja očiju.

• Nemojte koristiti uređaj sa kontaktnim gelom – ovo može oštetiti uređaj.

**Napomena**

Uređaj najbolje funkcioniše na tamnijim tipovima dlačica ili na dlačicama sa visokim sadržajem melanina. Crne i tamno smeđe dlačice pokazuju najbolju reakciju i, iako ako će i smeđe i svijetlo smeđe dlačice također imati reakciju na tretman, to obično zahtijeva više sesija za uklanjanje dlačica. Crvene dlačice bi mogle proizvesti reakciju. Bijele, sive ili plave dlačice obično ne reaguju na uređaj, iako je nekoliko korisnika primjetilo rezultate poslije višestrukih sesija za uklanjanje dlačica.

**OPASNOST** 

Čuvajte uređaj i adapter dalje od vode! IPL PureSkin Pro je električni uređaj. Ne stavljajte ga u vodu ili nemojte da dozvolite da padne u vodu ili bilo koju drugu tečnost.

**Ovo može dovesti do ozbiljnog električnog udara.**

• Nemojte koristiti uređaj kada se kupate.

• Nemojte koristiti uređaj kada je vlažan ili mokar.

• Nemojte posezati za uređajem ako je pao u vodu.

•Odmah odspojite mrežni adapter ako je pao u vodu.

• Nikad ne dodirujte mrežni utikač ili uređaj mokrim rukama!

**UPOZORENJE**

**Nemojte koristiti uređaj, pod bilo kojim okolnostima, ako bolujete od jedne od slijedećih bolesti:**

• Ako bolujete od raka kože ili ste ranije bolovali u prošlosti.

• Ako bolujete od epilepsije.

• Ako bolujete od keloidnih ožiljaka, uključujući formiranje keloida ili slab oporavak tkiva.

• Ako imate herpes ili psorijazu na području tretiranja, osim ako ste se konsultirali sa vašim ljekarom i dobili preventivni tretman.

• Ako ste osjetljivi na svjetlost ili imate drugi oblik osjetljivosti na svjetlost, kao što je porfirija, polimorfna fotodermatoza, solarna urtikarija, lupus, itd.

• Ako bolujete od metaboličkog poremećaja, kao što je dijabetes.

• Ako imate poremećaj zgrušavanja krvi.

**Nemojte koristiti uređaj, pod bilo kojim okolnostima, ako uzimate bilo koji od slijedećih lijekova**:

• Ako uzimate lijek koji čini kožu osetljivijom na svjetlost, uključujući ne-steroidne antiinflamatorne lijekove (na primjer, aspirin, ibuprofen, paracetamol), tetraciklini, fenotiazini, tiazidni diuretici, sulfonilurea, sulfonamid, DTIC (dakarbazin), fluorouracil, vinblastin, griseofulvin, alfa hidroksi kiseline (AHA), beta hidroksi kiseline (BHA), Retin-A®, Accutane® i / ili topikalni retinoidi.

• Ako ste u toku ili ste nedavno prošli tretman sa azelaičnom kiselinom.

• Ako ste bili na steroidima u posljednja tri meseca.

• Ako ste u posljednjih šest do osam sedmica imali tretman pilinga kože ili neki drugi postupak zaglađivanja kože.

• Ako ste u protekla tri mjeseca imali zračenje ili hemoterapiju

.

**Nemojte koristiti uređaj, pod bilo kojim okolnostima u slijedećim područjima**:

• Na mukoznim membranama u području ušiju ili nosa.

• Na ili pored aktivnog implanta, kao što je pejsmejker ili uređaj za inkontinenciju, inzulinska pumpa itd.

• Na licu iznad jagodičnih kostiju, oko očiju, obrva ili trepavica, pošto isto može rezultirati ozbiljnim oštećenjima očiju.

• Na bradavicama, areolama, stidnom području, vagini, anusu, nosu i ušima.

• Muškarci nikada ne smiju koristiti uređaj na licu, te ne smiju koristiti uređaj na skrotumu.

• Na mjestu pirsinga ili drugih metalnim predmetima, kao što su naušnice ili nakit.

• Na tetovažama ili područjima sa stalnom šminkom.

• Na tamno smeđim ili crnim mrljama, kao što su velike pjege, benovi, mladeži, plikovi ili bradavice.

• Na ekcemu, psorijazi, leziji, otvorenim ranama ili akutnim infekcijama. Sačekajte da zahvaćeno područje bude izliječeno prije upotrebe uređaja.

• Na oštećenoj ili napuknutoj koži ili na područjima sa rizikom od maligniteta.

• Na području vašeg tijela gdje ćete možda u budućnosti željeti da imate dlačice.

**Ova lista nije potpuna.**

**Ako uzimate lijekove na recept, redovno ih pratite zbog bolesti i/ ili ako niste sigurni da li je uređaj siguran za upotrebu, obratite se svom liječniku ili dermatologu prije upotrebe uređaja**.

**Moguće nuspojave:**

Ako se uređaj koristi u skladu s ovim uputama za upotrebu, nuspojave i komplikacije rijetko se javljaju u vezi sa upotrebom uređaja.

• Nakon tretmana, moguće je da će koža biti blago crvena, da svrbi ili da bude topla na dodir. Ove reakcije su bezopasne i brzo će nestati.

• Kratkotrajno, može doći do kožne reakcije slične opekotini od sunca na tretiranoj površini. Ako se ova reakcija ne povuče u roku od tri dana, obratite se ljekaru.

• Suha ili iritirana koža može nastati kao rezultat brijanja ili kombinacije brijanja i terapije svjetlom. Ova reakcija je bezopasna i nestati će za nekoliko dana. Ako želite, možete ohladiti zahvaćeno područje sa malo leda ili vlažnom tkaninom.• Ako je koža i dalje suha, možete nanijeti bezmirisnu hidratantnu kremu, 24 sata nakon tretmana.

• U rijetkim slučajevima, tretirana koža može postati jako crvena i otečena. To se obično dešava zbog previsokog nivoa intenziteta kojeg ste izabrali i vjerovatnije je da će se pojaviti na osjetljivim dijelovima tijela.

Crvenilo i oticanje bi trebalo da opadnu u roku od dva do sedam dana i trebalo bi ih tretirati čestim nanošenjem leda. Nježno čišćenje je u redu, ali treba izbjegavati izlaganje suncu.

• Diskoloracija kože je veoma rijetka i pojavljuje se kao tamnija ili svijetlija mrlja na zahvaćenom područje kože. Može biti uzrokovana korištenjem nivoa intenziteta koji je previsok za vaš ton kože.

Ako gubitak boje ne nestane u roku od dvije sedmice, obratite se liječniku. Nemojte ponovo tretirati takva područja, dok ne iščezne diskoloracija.

• U vrlo rijetkim slučajevima, nakon tretmana može doći do opekotina ili povrede kože. Opekotini ili leziji može trebati nekoliko sedmica da zacijeli, a u izuzetno rijetkim slučajevima, može vam ostati ožiljak.

• U vrlo rijetkim slučajevima mogu se pojaviti infekcije kože i upale. Ovo može biti uzrokovano upotrebom uređaja na ranama ili posjekotinama, uzrokovanim brijanjem, ili postojećim ranama ili uraslim dlačicama.

• Ozbiljni bolovi mogu se javiti tokom ili nakon tretmana u slijedećim slučajevima: ako koristite uređaj na neobrijanoj koži; ako odaberete nivo intenziteta koji je previsok za vaš ton kože; ako istu površinu kože tretirate nekoliko puta svjetlosnim impulsima; ako koristite uređaj na otvorenom ranama, upalama, tetovažama, opekotinama itd.

• U vrlo rijetkim slučajevima, može doći do trajnog ožiljka. Ožiljci se obično javljaju u obliku ravnih, bijelih lezija na koži. Možda će biti potrebno poboljšati izgled ožiljka estetskim tretmanom.

• U vrlo rijetkim slučajevima, upotreba uređaja može rezultirati plavim/ljubičastim hematomom koji može trajati pet do deset dana. Kada hematom izblijedi, diskoloracija kože crvenkastosmeđe boje (hiperpigmentacija) može se pojaviti, što može biti trajno.



**Upozorenje onima koji se sunčaju - prije i poslije tretmana!**

**Sunčanje prije tretmana**

1. Poslije sunčanja, sačekajte najmanje dvije sedmice prije korištenja uređaja.

2. Prije tretmana, provjerite da li koža ima znakova opekotina od sunca. Ako imate opekotine koje nisu zacijelile, sačekajte dok potpuno zacijele da biste koristili uređaj.

3. Izvršite test osjetljivosti kože na osunčanoj koži (pogledajte odjeljak 5.1.) da biste odredili koji intenzitet energije je pogodan za Vas.

**Sunčanje poslije tretmana**

1. Nakon tretmana, sačekajte najmanje 48 sati prije sunčanja. Koža koja je još uvijek crvena mora se držati van dometa sunca.

2. Prve dvije sedmice nakon tretmana tretirana koža mora biti prekrivena odjećom ili zaštitom od sunca (najmanje SPF 30) kada ste izloženi sunčevim zrakama.

**Tamnjenje putem vještačke svjetlosti**

Upute za "sunčanje prije tretmana" i "sunčanje poslije tretmana" također se primjenjuju na sunčanje- tamnjenje pomoću vještačke svjetlosti i losiona za tamnjenje.

**Nemojte koristiti uređaj 24 sata prije ili poslije boravka u sauni / bazenu, pošto hlor može dovesti do iritacije kože.**

**VAŽNO**

**Da biste spriječili oštećenje**

• Ne pokušavajte da otvorite ili popravite uređaj. Pokušavajući da otvorite uređaj može oštetiti uređaj i poništiti vašu garanciju. • Uređaj nikada ne treba ostaviti bez nadzora kada je priključen u utičnicu.• Nemojte koristiti uređaj ako je uređaj, kabal ili utikač oštećen, i držite mrežni kabal daleko od vrućih površina•Uvijek isključite uređaj iz napajanja, odmah nakon upotrebe. • Nemojte koristiti uređaj sa dodacima ili dodatnom opremom, koja se ne preporučuje od strane beurer GmbH.• Tokom upotrebe, ne izlažite uređaj temperaturama ispod 10°C ili iznad 35°C.• Nemojte koristiti uređaj ako vidite ili namirišete dim, tokom upotrebe.• Nemojte koristiti uređaj ako je otvor ventilatora na uređaju napuknut, postao odvojen ili ga nema uopće.• Nemojte koristiti uređaj ako je senzor boje kože na uređaju ili svjetlosna površina puknuta ili slomljena.• Ne usmjeravajte svjetlosni impuls na druge površine osim na kožu. U suprotnom, ovo može da rezultira ozbiljnim oštećenjem prozora za emitovanje svjetla ili senzora boje kože. Šteta može nastati i na osvijetljenoj površini. Aktivirajte svjetlosni impuls samo jednom kada je uređaj u kontaktu sa kožom.• Nakon upotrebe, uređaj spremite u originalnu kutiju.• Nemojte izlagati uređaj na nekoliko sati direktnoj sunčevoj svjetlosti ili UV zrakama, kako bi se spriječilo oštećenje.

1. **Opis uređaja**

****

|  |  |
| --- | --- |
| 1 | Područje svjetlosti |
| 2 | Senzor boje kože/senzor kontakta sa kožom |
| 3 | Prikaz intenziteta ( 3 nivoa) |
| 4 | ON/OFF dugme(uklj./isklj.)/ za izbor energije |

|  |  |
| --- | --- |
| 5 | Indikatorska lampica |
| 6 | Dugme za aktiviranje |
| 7 | Mrežni adapter |
| 8 | Utičnica za priključak uređaja |

**Sigurnosne karakteristike**

Uređaj ima **senzor boje kože.** Ovaj senzor boje kože sprječava Vas u tretiranju vaše kože, ako je previše tamna ili preplanula.

Uređaj također ima ugrađeni **UV** filter koji blokira štetne UV zrake. Uređaj ima ugrađen **senzor kontakta sa kožom,** koji štiti oči. Senzor je razvijen tako da se ne mogu emitovati svjetlosni impulsi, kada se uređaj drži u zraku. Svjetlosni impuls se emituje samo kada je senzor kontakta sa kožom, u punom kontaktu sa kožom.

1. **Priprema za primjenu**

Prije nego što započnete sa primjenom, morate prvo ispuniti slijedeće:

1. Koristeći tabelu boja dlačica i kože (na zadnjoj strani ovih uputa za upotrebu), provjerite koji je nivo intenziteta prikladan za vas. "X" u tabeli pokazuje da uređaj nije pogodan za Vas, tj. da ga ne koristite za upotrebu.

2. Prije svake primjene, obrijte dijelove tijela koje želite tretirati. Nemojte koristiti kremu za uklanjanje dlačica, umjesto brijača.

3. Osigurajte da područja kože koja će se tretirati budu obrijana, suha i čista (bez ostataka kao što je prah, krema, šminka ili dezodorans).

**UPOZORENJE**

Ne čistite kožu zapaljivim tečnostima kao što je alkohol ili aceton neposredno prije upotrebe uređaja.

4. Očistite površinu svjetla i senzor kontakta sa kožom, pomoću suhe krpice koja ne ostavlja dlačice.

5. Izvršite test osjetljivosti kože na svakom dijelu tijela koji želite tretirati 48 sati prije punog tretmana.

**5.1. Izvođenje testa osjetljivosti kože**

1. Ubacite priključak uređaja u uređaj i stavite utikač u utičnicu. Indikatorska lampica počinje da treperi zeleno (stand-by).

2. Pritisnite dugme ON/OFF/ za izbor nivoa energije. Na prikazu intenziteta, malo svjetlo (nivo1) počinje neprekidno da svijetli zeleno.

**Napomena** U slučaju tretmana lica, test osjetljivosti na koži mora se obaviti na području bez dlačica, kao što je npr. ispod uha ili sa strane vrata**.**

3. Postavite područje svjetlosti na kožu i pritisnite dugme za aktiviranje, da biste oslobodili svjetlosni impuls na nivou 1. Uvjerite se da područje svjetlosti i senzor kontakta sa kožom, dolaze u potpuni kontakt sa kožom. Impuls svjetlosti može se otpustiti samo kada je senzor kontakta sa kožom, u punom kontaktu sa kožom. Vidjećete svijetli bljesak, i čuti zvuk pucketanja, te ćete moći osjetiti blago peckanje i/ili toplinu. Ventilator uređaja se uključuje nakon prvog bljeska. U roku od 1-3 sekunde (u zavisnosti od nivoa intenziteta), uređaj je spreman za slijedeći impuls i indikatorska lampica na uređaju stalno svijetli zeleno.

4. Postavite senzor kontakta sa kožom na slijedeće područje tretmana. Povećajte nivo intenziteta ponovnim pritiskom na dugme ON/OFF(za uključivanje / isključivanje) / izbor nivoa energije, i otpustite svjetlosni impuls, pomoću dugmeta za aktiviranje (okidača). Ne prekoračujte maksimalni dozvoljeni/preporučeni intenzitet za vaš ton kože (pogledajte tabelu boja dlačica i kože na zadnjoj strani ovih uputa za upotrebu).

****

**Napomena**  Povećajte nivo energije, samo ako prethodni nivo nije neugodan za vas. Ako je energija nivoa 1 neugodna za vas, ne povećavajte nivo energije.

5. Ako iskusite neugodan osjećaj nakon bljeska, smanjite intenzitet.

6. Izvršite test osjetljivosti kože. Sačekajte **48 sati** i pregledajte tretiranu površinu kože. Ako tretirana površina kože izgleda normalno (bez reakcije ili je samo blago crvena), vi može tretirati testirana područja kože na nivou intenziteta postavljenom za test osjetljivosti kože.

**Napomena** Ako vaša tretirana površina kože reaguje (npr. crvenilo ili oticanje), sačekajte dok simptomi ne budu nestali u potpunosti, a zatim izvršite drugi test osjetljivosti kože, na nižem intenzitetu. Ako tretirana površina kože ponovo reagira, obratite se svom liječniku.



1. **Početak primjene**



1. Ubacite priključak uređaja u uređaj i stavite mrežni utikač u utičnicu. Indikatorska lampica počinje da treperi zeleno (stand-by).

2. Pritisnite dugme ON/OFF/ izbor nivoa energije. Na prikazu intenziteta, počinje stalno da svijetli malo svjetlo (nivo 1) u zelenoj boji.

3. Ako želite da izvedete primjenu na višem nivou intenziteta, povećajte intenzitet pritiskanjem dugmeta ON/OFF/ izbor nivoa energije više puta, dok ne dostignete željeni intenzitet.

4. Postavite područje svjetlosti na kožu i pritisnite dugme za aktiviranje, da bi se oslobodio svjetlosni impuls. Pazite da područje svjetlosti i senzor kontakta sa kožom dolaze u potpuni kontakt sa kožom. Vidjećete svijetli bljesak, čuti zvuk pucketanja, i možda ćete imati blagi osjećaj peckanja i/ili topline. Ventilator uređaja uključuje se nakon prvog bljeska. Unutar 1-3 sekunde (u zavisnosti od nivoa intenziteta), uređaj je spreman za slijedeći impuls i indikatorska lampica na uređaju stalno svijetli zelenom bojom.

**6.1. Metode primjene**

**UPOZORENJE** Ne tretirajte istu oblast dva puta unutar jednog tretmana. Rizik od nuspojava je povećan ako se područje tretira više od jedanput.

**Napomena**

Impulse iz uređaja treba primijeniti u redovima - počevši od jednog kraja svakog reda, nastavljajući prema drugom kraju. Ova tehnika omogućava bolje praćenje područja kože koja su već bila tretirana i pomaže vam da izbjegnete tretiranje istog područja više od jedanput ili tretiranje površina koje se preklapaju. Na taj način je dizajnirano svjetlo uređaja da ostavlja privremeni utisak na tretiranoj površini kože. Ovi vidljivi utisci mogu se koristiti za precizno postavljanje slijedećeg impulsa.

**Metod primjene 1 "Auto Flash" mode ( način):**

Držite pritisnuto dugme za aktiviranje (okidač). Uređaj emituje niz uzastopnih impulsa toliko dugo koliko je senzor kontakta sa kožom u punom kontaktu sa kožom. Nakon trećeg svjetlosnog impulsa, koji se aktivira držanjem pritisnutog dugmeta za aktiviranje, uređaj automatski se prebacuje na "Auto Flash" mod. Uređaj automatski emitira svjetlosne impulse u redovitim razmacima. Ovaj mod ne zahtijeva da se dugme za aktiviranje pritisne ručno. Mod "Auto Flash" je prikladan posebno za tretiranje velikih područja, npr. nogu.

**Metod primjene 2 "otpuštanje pojedinačnih bljeskova":**

Otpustite dugme za aktiviranje, nakon svakog svjetlosnog impulsa. Za slijedeći svjetlosni impuls, postavite uređaj na područje direktno pored područja koje je upravo bilo tretirano. Pazite da svjetlosno područje i senzor kontakta sa kožom dolaze u puni kontakt sa kožom. Ovaj mod garantira precizan tretman, npr. za koljena ili članke.



**Napomena**

Ako uređaj ne emituje svjetlosne impulse i indikatorska lampica je **narandžasta**, to označava da nema dovoljno kontakta između senzora kože i kože. Ako uređaj ne emituje svjetlosne impulse i indikatorska lampica je **crvena**, to označava da je površina kože koja će se tretirati previše tamna.



**Napomena**

Dopustite da se uređaj ohladi nekoliko minuta ako vam se čini previše vrućim. Možete nastaviti svoj tretman kao uobičajen nakon kratkog perioda hlađenja.

* 1. **Posebne upute za tretmane lica**

**UPOZORENJE**

• Muškarci ne smiju koristiti ovaj uređaj na licu.

• Nemojte koristiti uređaj na licu na nivou energije višem od 2.

Nemojte koristiti uređaj na licu iznad jagodičnih kostiju ili na očima, obrvama ili trepavicama, jer bi isto moglo rezultirati ozbiljnim povredama očiju. Ne koristite uređaj na mukoznim membranama u području nosa ili grla.

• Koža na licu je veoma osjetljiva i zahtijeva posebnu njegu. Obratite pažnju na sva upozorenja i bezbjedonosne napomene u ovim uputama za upotrebu, kako bi se spriječile štetne posljedice. Preporučujemo da prvo izvedete tretman na svom tijelu, i upoznate uređaj, prije izvođenja tretmana lica. Uređaj se može koristiti za tretiranje svih područja lica ispod jagodica, kao što su gornja usna, obrazi, vilica, brada i vrat.

1. Morate izvesti test osjetljivosti kože 48 sati prije tretmana (pogledajte odjeljak 5.1).Test osjetljivosti kože treba izvesti na području bez dlačica, kao što je ispod uha ili na strani vrata, da biste odredili pogodan nivo energije.

**UPOZORENJE**

Nemojte tretirati testirano područje najmanje jednu sedmicu nakon izvođenja testa osjetljivosti kože.

2. Označite tretirano područje bijelom olovkom za oči. Koristite oznaku kao orijentacionu liniju za izdavanje impulsa. Na taj način možete spriječiti preklapanje područja tretmana ili pogrešno tretiranje drugih područja lica.

3. Koristite ogledalo za pravilno postavljanje uređaja na područje tretmana.

4. Slijedite upute za upotrebu (vidi poglavlje 6) i pridržavajte se siljedećih posebnih uputa.

**Tretiranje gornje usne**

Postavite svjetlosnu površinu uređaja kao što je prikazano na slici. Aktivirajte impuls u svakoj označenoj zoni. Izbjegavajte primjenu tretmana na nozdrvama i usnama, jer su ova područja osjetljivija.



**Napomena**

Možete "saviti unutra" usne ili ih stisnuti zajedno da učinite područje tretmana više zategnutim ili nanesite debeli sloj bijele olovke (za oči) na usne i oko ivice usana. Bijela linija osigurava da se energija bljeska reflektira i ne dopre do vaših usana, ako slučajno primijenite impuls na vašu usnu.

**Tretiranje obraza i vilice**

Postavite svjetlosnu površinu uređaja kao što je prikazano na slici. U svakoj tački, aktivirajte impuls i pomjerajte sa jedne strane obraza ili vilice na drugu.

**Tretiranje vrata i brade**

Postavite svjetlosnu površinu uređaja kao što je prikazano na slici. U svakoj tački, aktivirajte impuls i pomjerajte sa jedne strane vrata ili brade na drugu.

**Njega nakon tretmana lica**

• Nanesite umirujući losion kao što je aloe vera.

• Nemojte koristiti piling, losione za izbjeljivanje ili slične proizvode najmanje 24 sata, jer to može iritirati tretiranu kožu.

• Najmanje 48 sati nakon tretmana, izbjegavajte više od 15 minuta direktnog izlaganja suncu. Ako je tretirana koža izložena sunčevoj svjetlosti u tom periodu, zaštita od sunca sa zaštitnim faktorom SPF 30 ili više, mora se primijeniti.

• Ne uklanjajte dlačice na tretiranim područjima pomoću voska ili pincete.

**Zapamtite da je za uklanjanje dlačica potreban kompletan ciklus rasta dlačica.**

**6.3 Ciklus primjene**

**Za tretman tijela:**

• Prve tri ili četiri sesije uklanjanja dlačica pomoću beurer PureSkinPro sistema trebate izvesti u razmaku od oko dvije sedmice.

• Petu do sedme sesije uklanjanja dlačica sa beurer PureSkinPro sistemom trebate izvesti u razmaku od oko četiri sedmice. Nakon toga možete koristiti PureSkinPro sistem, sa vremena na vrijeme, prema potrebi, dok se ne postignu trajni rezultati.

**Za tretman lica:**

• Prvih šest sesija uklanjanja dlačica, pomoću beurer PureSkinPro sistema, treba izvršiti u razmaku od oko dvije sedmice.

• Sedmu do dvanaeste sesije uklanjanja dlačica, pomoću beurer PureSkinPro sistema, treba izvesti u razmaku od oko četiri sedmice. Nakon toga možete koristiti PureSkinPro System s vremena na vrijeme prema potrebi, dok se ne postignu trajni rezultati. Ovo odgovara preporučenom planu tretmana koji se pokazao da dostiže najbolje rezultate. Međutim, možete napraviti drugačiji plan ličnog tretmana i opet postići zadovoljavajuće rezultate.

**6.4 Nakon tretmana pomoću uređaja**

1. Kada završite sesiju uklanjanja dlačica, držite pritisnito dugme ON/OFF /za izbor nivoa energije, 3 sekunde. Uređaj je u stand-by modu kada mala, zelena indikatorska lampica treperi.

2. Uklonite mrežni adapter iz mrežne utičnice.

3. Nakon svake sesije uklanjanja dlačica, preporučuje se da uređaj očistite, posebno područje osvjetljenja (pogledajte “Održavanje i čišćenje”)

4. Nakon čišćenja, preporučuje se da uređaj čuvate u originalnoj kutiji i da ga držite daleko od vode.

5. Nakon tretmana, nemojte koristiti antiperspirante/dezodoranse jer oni mogu izazvati iritaciju kože.

1. **Održavanje i čišćenje**

**7.1. Čišćenje uređaja**

Nakon svake sesije za uklanjanje dlačica, preporučuje se da očistite vaš uređaj, obraćajući posebnu pažnju na područje svjetla.

**Prilikom čišćenja nemojte koristiti rastvarače ili druga agresivna ili abrazivna sredstva za čišćenje, jer se površina može oštetiti.**

**Nikada ne uranjajte uređaj ili bilo koji njegov dio u vodu!**

1. Prije čišćenja uklonite mrežni adapter uređaja iz utičnice.

2. Očistite kućište uređaja suhom, čistom krpom.

3. Nježno očistite površinu svjetla i senzor kontakta sa kožom, pomoću blago vlažne krpe bez dlačica.

**8. Šta ako postoje problemi?**

**"Uređaj neće da se uključi"**

• Provjerite da li je mrežni kabal pravilno povezan sa uređajem.

• Uvjerite se da je mrežni adapter stavljen u zidnu utičnicu.

**"Kada pritisnem dugme za aktiviranje ne emituje se svjetlosni puls"**

• Uvjerite se da je uređaj u punom kontaktu sa kožom i da su površina svjetlosti i senzor kontakta sa kožom, ravnomjerno i čvrsto pritisnuti na kožu. Za vašu bezbjednost, dugme za aktiviranje, aktivira impuls samo ako je senzor kontakta sa kožom potpuno pokriven kožom.

• Ako je indikatorska lampica na uređaju osvijetljena crvenom bojom, to znači da je boja vaše kože, kako je izmjereno senzorom boje kože, previše tamna za bezbjednu primjenu. Testirajte uređaj na drugom dijelu tijela ili kontaktirajte Službu za korisnike.

• Ako je indikatorska lampica na uređaju osvijetljena narandžastom bojom, to znači da je kontakt sa kožom, koji je mjeren senzorom kontakta sa kožom, nedovoljan. Povećajte nivo kontakta sa kožom ili kontaktirajte Službu za korisnike.

• Ako indikatorska lampica stalno svijetli crveno, maksimalni broj impulsa je bio dostignut.

1. **Često postavljana pitanja**

**Da li uređaj zaista funkcioniše?**

Da. U kliničkim testovima koje su obavljali ljekari, dokazano je da se tehnologija kod uređaja beurer PureSkin Pro System može koristiti za postizanje trajnih rezultata uklanjanja dlačica. Međutim, rezultati mogu varirati u zavisnosti od ciklusa rasta dlačica, nivoa energije koji se koristi, debljine i boje dlačica.

**Koliko dugo traje sesija tretmana pomoću uređaja?**

Vrijeme može varirati ovisno o području tijela koje se tretira. Tretman cijelog tijela (noge, ruke, područje pazuha, bikini zona i lice ispod jagodica) traje otprilike 20 minuta na najnižem nivou intenziteta. Kako se uređaj koristi električnom energijom, može se koristiti onoliko dugo koliko je potrebno da se izvede potpuna sesija uklanjanja dlačica na željenom području/-ima tijela.

**Da li je uređaj bezbjedan?**

Uređaj je razvijen sa velikim fokusom na vašu bezbjednost i koristi klinički testiranu tehnologiju. Međutim, ovaj uređaj - kao i bilo koji drugi proizvod ili elektronski uređaj namijenjen za primjenu na koži, mora se koristiti u skladu sa uputstvima za upotrebu i bezbjedonosnim napomenama za korisnike.

**Da li uređaj uzrokuje bol?**

Kada se pravilno koristi, većina korisnika uređaja izvještava o blagom toplom osjećaju kada se izdaje svjetlosni impuls. Korisnici sa debljim i tamnijim dlačicama mogu osjećati malo više nelagodnosti, ali ovo treba prestati kada je sesija za uklanjanje dlačica završena. Uređaj ima postavke tri nivoa energije koje možete izabrati prema osjetljivosti vaše kože.

**Koliko često treba da koristim uređaj?**

U slučaju tretmana uklanjanja dlačica na tijelu, prve četiri sesije moraju biti izvođene u razmaku od po 2 sedmice. Peta do sedme sesije moraju biti izvođene u razmaku od po 4 sedmice. Bilo koje daljnje sesije moraju biti izvedene ako su dlačice ponovo narasle, dok se ne postignu željeni rezultati. U slučaju tretmana dlačica na licu ispod jagodica, prvih šest sesija mora biti izvedeno u razmaku od po 2 sedmice. Sedma do dvanaeste sesije mora biti izvedena u razmaku od po četiri sedmice. Bilo koje daljnje sesije moraju biti izvedene ako dlačice ponovo narastu, dok se ne postignu željeni rezultati.

**Da li je uređaj također efektivan na bijelim, sivim ili plavim dlačicama?**

Uređaj najbolje funkcionira na tamnim tipovima dlačica ili na dlačicama sa većim sadržajem melanina. Melanin je pigment koji daje dlačicama i koži, boju, i upija svjetlosnu energiju. Crne i tamno smeđe dlačice pokazuju najbolji odgovor. Smeđe i svijelo smeđe dlačice također reaguju na tretman, ali obično za iste treba više sesija odstranjivanja dlačica. Ograničeni efekat može se vidjeti na crvenim dlačicama. Bijele, sive ili plave dlačice obično ne reaguju na uređaj, iako je nekoliko korisnika primjetilo rezultate nakon višestrukih sesija odstranjivanja dlačica.

**Da li mogu da koristim uređaj na smeđoj ili tamnoj koži?**

Uređaj nije efektivan na prirodno tamnoj koži. Uređaj je zasnovan na svjetlosti koji uklanja neželjene dlačice pomoću selektivnog tretmana pigmenta dlačica. Različita količina pigmenta je prisutna u okolnom tkivu kože. Količina pigmenta u koži bilo kojeg čovjeka - što se može vidjeti po boji kože-određuje stepen rizika kojem je osoba izložena prilikom korištenja uređaja. Tretiranje tamne kože sa procedurom za uklanjanje dlačica na bazi svjetlosti može imati negativne posljedice, kao što su na primjer, opekotine, plikovi ili diskoloracija kože (hiper ili hipopigmentacija). Uređaj ima integrisani senzor boje kože, koji mjeri boju kože koja će se tretirati, prije svakog bljeska. Senzor boje kože sprječava uređaj da emituje daljnje impulse, ako otkrije da je uređaj korišten na tamnijim tonovima kože.

**Kada ću vidjeti primjetljive rezultate ?**

Kao i kod svih ostalih uređaja za uklanjanje dlačica koji se zasnivaju na svjetlosti ili laserskim zracima, rezultati se ne mogu vidjeti odmah i možete pomisliti da se uopšte ništa ne dešava. Nakon sesije za uklanjanje dlačica, nekada dlačice ponovo narastu, ali normalno, mnoge od ovih dlačica će jednostavno ispasti nakon dvije sedmice. Pored toga, dlačica raste u tri različite faze, a uređaj ima samo efekat na dlačice u fazi aktivnog rasta. Ovo je jedan od glavnih razloga zbog kojeg je potrebno više sesija za postizanje željenog rezultata.

**Da li je uređaj pogodan za upotrebu od strane muškaraca?**

Muškarci ne smiju koristiti uređaj na licu tj. za uklanjanje dlačica na licu.

Iako je uređaj razvijen za žene, uređaj je također pogodan za upotrebu od strane muškaraca. Međutim, muške dlačice - obično na grudima - zahtijevati će više sesija za uklanjanje dlačica nego što će se to kod žena zahtijevati, da bi se postigli željeni rezultati.

**Zašto mi još uvijek rastu dlačice, iako su tretirane prije sedmicu dana?**

Može izgledati kao da dlačice i dalje rastu do dvije sedmice nakon sesije uklanjanja dlačica, koristeći uređaj.Ovo je poznato kao proces "izbacivanja", a nakon oko dvije sedmice, uvidjeti ćete da dlačice jednostavno ispadaju ili mogu biti izvučene laganim povlačenjem. (Međutim, mi ne preporučujemo da vučete dlačice - jednostavno pustite da prirodno ispadnu). Također je moguće da neke dlačice neće biti zahvaćene uređajem, zbog propuštene primjene ili različitih faza rasta. Ove dlačice se tretiraju u narednim sesijama i zbog toga je potrebno nekoliko sesija za uklanjanje dlačica, da bi se pomoću uređaja postigli najbolji rezultati.

**Da li je tačno da neke dlačice, koje ponovo narastu, budu tanje nakon tretmana za uklanjanje dlačica baziranog na svjetlosti?**

Ovaj fenomen je u velikoj mjeri dokumentiran od strane kozmetičara i doktora koji koriste svjetlost i uređaje na bazi lasera za uklanjanje dlačica. Moguće je da neke dlačice narastu kao tanje i finije nakon uklanjanja dlačica pomoću uređaja. Normalno, ove dlačice su dio onih koje su prethodile, i daljnji tretman može imati željeni efekat na iste.

**Zašto ne mogu da izvodim tretman kada imam "aktivnu“ preplanulost?**

Nemojte koristiti uređaj na osunčanoj koži ili nakon izlaganja suncu. Osunčana koža, posebno nakon izlaganja suncu, sadrži veliku količinu pigmenta melanina. Ovo važi za sve tipove i boje koža, uključujući i one koje ne izgledaju da će brzo potamniti. Prisustvo velike količine melanina izlaže kožu povećanom riziku od štetnih posljedica u vezi sa upotrebom uređaja uključujući opekotine, pojavu plikova i diskoloraciju kože (hiper ili hipopigmentacija).

**Da li je dugotrajna upotreba uređaja opasna?**

Korištenje svjetlosti i laserske energije u estetskoj medicini je obimno dokumentovano u preko 15 godina u stručnim časopisima koje proveravaju stručnjaci i ugledne institucije kao što je Mayo Clinic ( Mayo klinika). Ovi časopisi i institucije nisu prijavili nikakve neželjene efekte ili štetu kao rezultat dugoročne upotrebe uređaja na bazi svjetlosti ili lasera.

**Nakon nezaštićenog izlaganja suncu, koliko dugo treba da čekam prije nego što izvedem tretman uređajem?**

Trebali biste sačekati dvije sedmice nakon nezaštićenog izlaganja suncu prije upotrebe uređaja. Ako sta ipak nesigurni oko izlaganja suncu, trebali biste konsultovati vašeg liječnika.

**Da li postoje neki konkretni koraci koje treba da poduzmem prije korištenja uređaja?**

Prije svake sesije korištenja uređaja, važno je da izlaganje tretiranog područja sunčevoj svjetlosti bude izbjegavano najmanje dvije sedmice. Ovome može pomoći UV krema za sunčanje sa zaštitnim faktorom (SPF 30+) i odjeća koja pokriva tretirano područje. Štaviše, područje koje će se tretirati treba čistiti blagim sapunom i vodom i dlačice trebaju biti obrijane do površine kože.

**Kako treba da se brinem za područje tretmana nakon upotrebe uređaja?** Područje kože tretirano uređajem, može se čistiti i njegovati upotrebom uobičajenih proizvoda za njegu kože. Pobrinite se da izbjegavate nezaštićeno izlaganje sunčevim zrakama, 48 sati nakon tretmana. Zaštitna krema od sunčeve svjetlosti sa visokim zaštitnim faktorom (30+) i odjeća koja pokriva područje pruža dovoljnu zaštitu od sunca.

1. **Odlaganje**

Zbog ekoloških razloga, ne odlažite uređaj u kućni otpad na kraju njegovog upotrebnog vijeka. Odložite uređaj na odgovarajuće lokalno mjesto prikupljanja otpada ili mjesto za recikliranje. Odložite uređaj u skladu sa EC direktivom - WEEE (Otpadna električna i elektronska oprema). Ako imate bilo kakvih pitanja, molimo kontaktirajte lokalne organe nadležne za odlaganje otpada.

1. **Tehnički podaci**


|  |  |  |
| --- | --- | --- |
| Tip | | IPL 5800 |
| Površina tretmana | | 3,1 cm2 |
| Tehnologija | | IPL (Intenzivno pulsirajuće svjetlo - za kućnu upotrebu) |
| Talasna dužina | | 475 - 1200 nm |
| Maks.nivo energije | | maks. 5 džula / cm2 |
| Izberivi nivoi energije | | 3 |
| Brzina | | 1 impuls u intervalima od:  1 sekunda na nivou 1  2 sekunde na nivou 2  3 sekunde na nivou 3 |
| Maks. impulsi u svjetlu | | 600,000 |
| Dimenzije | | oko 160 x 43 x 67 mm |
| Širina | | oko 180 g |
| Temperatura | Rad | 10 - 40 ° C |
| Skladištenje | -10 - 70 ° C |
| Relativna vlažnost | Rad | 30 - 70% |
| Skladištenje | 0 - 90% na 55 ° C (bez kondenzacije) |

-Podliježe tehničkim promjenama

1. **Mrežni dio**

|  |  |
| --- | --- |
| Broj modela | YJS024Y-1201800 |
| Ulaz | 100 – 240 V AC, 50/60Hz, 500mA |
| Izlaz | 12 V 1.8A |
| Klasa zaštite | Ovaj uređaj je dvostruko izoliran (klasa II) |
| Polaritet |  |

**Tabela boja dlačica i kože**



Što je viši nivo energije, biti će i veća efikasnost tretmana .

